text: Par stukket ned i Kolding
  09 januar 2011 kl. 07.43
  En ung kvinde blev natten til søndag stukket i halsregionen på Akseltorv i Kolding. Også hendes partner blev stukket, men kun overfladisk i skulderen.
  Drabsforsøget fandt sted klokken 04.46 søndag morgen - kort efter kunne politiet anholde den formodede gerningsmand - en 24-årig mand fra Vamdrup-kanten.
  Han havde blod på tøjet, og politiet fandt også den kniv, der blev brugt ved overfaldet.
  Den unge kvinde blev alvorligt såret og blødte kraftigt, men er udenfor livsfare.
  Politiet kender hverken motiv eller de nærmere omstændigheder ved overfaldet på nuværende tidspunkt, men den 24-årige formodede gerningsmand vil blive fremstillet i grundlovsforhør i i løbet af søndagen.
  